khistorydata/jeongjo-sjw-relations huggingface dataset:
정조 10년
吏曹參判趙時偉疏曰。伏以。臣至愚極陋。百無肖似。而遭際聖明。偏被洪造。七八年來。其所歷揚。罔非濫竽。梁鵜之誚。負乘之譏。猶是自外至者。而才識之無當。人器之不稱。自知甚明。每一循省。惶懍愧恧。如集于木。不自意。天官佐貳之命。忽下於千萬夢想之外。臣於是。惝怳驚懼。誠莫知所措也。臣於年前。猥叨三銓。冒沒出脚。隨參政注。蓋出於含恩畏義。不敢牢辭。而空疏譾劣。觸處生疣。通塞之際。有愧鑑衡。淸要之任。徒歸尸素。至今追思。惶汗浹背。銓家一步。便是臣蔑效之地。今於新除之下。更安有抗顔趨赴之望乎。然而此猶近於俗套例讓耳。第臣區區私義。實有萬萬難進之端。念臣兄弟。猥蒙陶甄。俱躋華顯。數年之間。臣兄屢長銓地。三當大政。榮寵所及。雖切隆私之感祝。滿盈爲戒。每懷闔門之夏懼。臣又若認爲循序。視作固有。貪戀要津。揚揚闖進。則不但睢盱之場。必致狼狽。人鬼之猜。當招災諐。此豈徒臣家之私憂。抑亦累聖上之則哲矣。噫。凡臣之口所不得以盡宣。情所不得以盡達者。我殿下庶幾有以悉燭而洞照之。不待臣叫號之畢。而知所以處臣者矣。屢召之下。承膺無路。玆敢冒陳短章。仰暴血懇。伏乞天地父母。察臣至情。亟賜遞改。仍治臣逋慢之罪。以肅朝綱。以安私分。不勝幸甚。答曰。省疏具悉。卿其勿辭行公。
정조 10년
副提學趙鼎鎭疏曰。伏以。臣才識昏愚。百不猶人。久從蔭路。晩竊幸第。通籍十年之間。誤蒙拂拭之寵。榮塗華貫。兜攬殆遍。而前後恩除。輒皆冒膺者。誠以感激洪造。筋力奔走。以圖萬一之報耳。非謂其才之近似而其任之可堪也。每自循省。夢魂猶驚。不覺惶汗之浹背。今此瀛館新命。又何爲而及於臣身也。臣誠惝怳震悸。罔知所以自措也。噫。玉署之長。最所稱淸峻之職。地望自別。責任尤重。苟非學識足以資啓沃。才猷足以掌論思。則下不可以苟然通擬。上不可以輕易濫授也明矣。惟是之故。自古名碩。猶且逡巡畏避。量而後入。則顧臣譾劣。尤何敢視同固有。揚揚冒進。重以辱淸朝之遴選。累聖明之特簡也哉。又況臣之區區私義。尤有所萬萬悶隘者。蓋自近年以來。凡所謂要顯之職。淸華之任。盡萃於臣之一門。睢盱之場。爲世指目。滿盈之懼。若隕淵谷。臣若不顧人器之不稱。徒感寵命之誤及。放倒廉隅。唐突趨膺。則負乘招譏。有不暇恤。人怒鬼猜。理所必至。卽者館錄有命。召牌屢臨。百爾思量。進身無路。玆敢披歷肝血。仰首鳴號於紸纊之下。伏乞聖慈。察臣切至之懇。特推全保之恩。亟命鐫削臣職名。仍治臣逋慢之罪。以肅朝綱。以安賤分。不勝幸甚。省疏具悉。爾其勿辭行公。
정조 10년
丙午二月初三日辰時。上御春塘臺。春到記儒生製述殿講入試時。行都承旨金尙集。左承旨李亨元。右承旨李祖承。左副承旨趙尙鎭。右副承旨徐有成。同副承旨李敬一。記事官金孝建。假注書朴蓍壽。記注官金健修。記事官金鳳顯。閣臣李崑秀尹行任。製述讀券官判府事金熤。行刑曹判書李命植。兵曹判書徐有隣。對讀官行副司直金宇鎭。刑曹參議朴天行。副司果趙濟魯沈晉賢洪義浩。殿講考官判府事徐命善。行副司直李在簡。兵曹參判尹蓍東。參考官行副司直趙興鎭。前承旨李泰永。修撰曺允大。副司果李尙度。以次侍立訖。上具翼善冠衮龍袍。乘輿出賓陽門。由靑陽門。詣春塘臺降輿。陞御座敎曰。羹墻錄校正大臣堂郞入侍。賤臣承命出傳。試官及應製應講儒生。入就拜位。行四拜禮訖。命善熤等進前曰。春寒尙峭。聖體。若何。上曰。一樣矣。命大司成入侍。李秉模承命進伏。上曰。三司牌去來知入。兩司前望入之。賤臣承命持入。敎曰。吏曹堂上入侍。判書金魯鎭。參議李集斗。承命進伏。上命書傳敎曰。館直近甚苟艱。館錄從速爲之。副提學未差之代。今日政。以在京無故人差出。玉堂在外及有實故人。竝許遞。未差之代。亦令今日政差出。又命書傳敎曰。懸頉館堂許遞。今日政差出。先入侍後謝恩。又命書傳敎曰。未署經臺諫許遞。與未差之代。前望單子入之。待下批牌招。又命書傳敎曰。停擧儒生。竝解停。許赴今番別試事。分付。上命尙集。儒生整齊。尙集承命出傳。上曰。試官中書題人。進前。有隣秉模等進伏。書題訖讀奏。上命懸題。謂命善曰。卿則病勢似難久處寒座。出去。好矣。命善曰。每被曲念。若是鄭重。感泣不知所達矣。尙集曰。筵席體貌。何等至嚴。而掌令權之彦。肅單進呈之際。擧止慢忽。極爲未安。推考。何如。上曰。依爲之。出擧條敬一曰。校正大臣堂郞來待矣。上命入侍。仍命書榻敎曰。試官安廷玹。本職許遞。令該曹口傳付軍職。賤臣承命出。與校正大臣李福源。堂上鄭昌聖尹蓍東李延伋安廷玹。以次進伏。上曰。卿適入來。觀此書題。福源進伏。上曰。何如。福源曰。好矣。上曰。羹墻錄。今至何境耶。福源曰。中草則已出矣。上曰。何間入之乎。福源曰。望念間。當入啓矣。冊名不甚著際。若以國朝彙編改名。則似好矣。上曰。諸堂之意。何如。昌聖曰。羹墻二字。本意甚好。何必改之。蓍東曰。國朝彙編。與羹墻錄。命意別無異同矣。上曰。若以羹墻彙編爲名。似好矣。福源曰。羹墻二字。別無義意矣。上曰。後日登對稟處。好矣。福源曰。諸堂中有曾經文任。序文則以此人製進。何如。上曰。序文則卿製進。好矣。福源曰。臣於此等文字。近甚枯渴。實難構出矣。上命先退。以副提學趙鼎鎭牌不進罷職傳旨。上命書傳敎曰。只推。更爲牌招。又命書傳敎曰。監試官不可不備員。受點後。在外及未肅拜引避退待人。竝許遞。與未差之代。前望單子入之。待下批牌招。以掌令韓宗纘肅拜單子。上曰。何去而今始來呈。此臺諫。從重推考。上命別試文武一二所試官。竝入侍。賤臣承命出。與文一所試官李命植尹蓍東洪秀輔尹尙東李東馨李庚運。監試官鄭好仁李師濂。文二所試官鄭昌聖閔鍾顯李度默朴天衡李惠祚趙濟魯安廷玹。監試官鄭萬始。武一所試官李文源李敬懋李昌運趙圭鎭鄭信達趙文彦。監試官權之彦權儐。武二所試官李秉鼎徐有大李秉喆李尙度閔師宣金養和李潤集。監試官金履翼偕入進伏。上曰。今番擧子。聞甚多。各別申飭。須善爲之。上命開講。謂秉模曰。昨日入格儒生試券。則紙頭。以恩賜書之。館學齋任中。若有白文呈券者。皆以應講帳內入之。秉模承命出傳。亨元曰。禁衛大將徐有大。以武二所試官。今方慕華館出去矣。所佩命召及兼帶左捕將命召大將牌傳令牌。來請還納。何以爲之。敢稟。上曰。仍佩往來。可也。出擧條亨元曰。試官肅拜。例以時服。而正言金載翼。副司果李秉哲。以黑團領入來。事體未安。推考。何如。上曰。依爲之。出擧條吏曹判書金魯鎭進伏奏曰。副提學及玉堂多窠。今當差出。而擬望之人。或在解由未出中。何以爲之。敢稟。上曰。勿拘。可也。出擧條上命書傳敎曰。右承旨聞有實恙。許遞。前望單子入之。侍下批。牌招察任。又命書傳敎曰。左副承旨聞有實恙。許遞。前望單子入之。待下批。牌招察任。又命書傳敎曰。同副承旨。聞有應避之嫌。許遞。前望單子入之。待下批。牌招察任。上命新除授承旨牌招察任。出榻敎上曰。試官有頉代。兵曹參知李夔。兵曹佐郞柳文養爲之。上曰。館錄有命。而副提學牌去來。尙無消息。是何故也。興鎭曰。聞陳疏到院。而以殿座相値。不得入啓矣。上命副提學上疏入之。賤臣承命出持入。上命書疏批。因敎曰。疏批旣下。使之斯速入來會圈。上曰。更鼓已下。諸試官別省記。入直侍衛。則原入直外。竝令出去。待明日開門時待令。仍命退。諸臣以次退出。
정조 10년
行都承旨金尙集坐。行左承旨具明謙坐直。右承旨李亨元坐。左副承旨趙興鎭坐直。右副承旨徐有成坐。同副承旨洪仁浩坐。注書金孝建仕一員未差。假注書朴蓍壽仕直。事變假注書李錫垕仕。
정조 10년
都摠管前望單子入之。安昌君燝落點。
정조 10년
備忘記。坡州牧使柳文植下直。長弓壹張。長箭壹部。片箭壹部。筒壹箇賜給。
정조 10년
婚不以時。葬或愆期者。因年前新定式。內以京兆。外以諸道。每於歲初。抄出錄啓。而至於掩骸之政。久未提飭。必無修擧之理。更令廟堂。知委京兆及諸道。各其坊里。無論丘壠田畝。凡有土淺骸露處。部官及守令。躬往遍察。隨所見掩瘞。擧行形止。俾各枚報後。草記或狀聞事。分付。如是下敎之後。擧行若或漫忽。名實相混。則京兆長及各該道臣。難免不飭之責。部字內則過今朔後。當分遣備郞。考其勤慢。內來備郞孫克福。因此事摘奸之誠勤。伊後別加收用。今番亦當依此行賞罰。此意備郞等處。俾各先爲申飭事。令廟堂知悉。
정조 10년
以時囚罪人洪明浩囚單子。傳于具明謙曰。聞其事實。宜有曲恕之道。且原啓。尙不書頒停啓云。洪明浩放送停啓。不爲書出。承旨遞差。
정조 10년
以京畿監司孝烈抄啓啓本。傳于金尙集曰。同議抄啓。
정조 10년
以原春監司狀啓。民家燒燼事。傳于李亨元曰。另施恤典。使之斯速安接事。回諭。
정조 10년
有政。吏批。判書金魯鎭進。參判趙時偉牌不進。參議李集斗進。左副承旨趙興鎭進。以曺遠振爲承旨。韓光近爲副應敎。徐美修爲校理。李錫夏爲副修撰。司䆃主簿馬思人。活人別提金喜慶相換。司䆃直長鄭德濟。司圃直長徐命存相換。
정조 10년
兵批。判書徐有隣進。參判尹蓍東試官進。參議柳誼侍衛進。參知李夔試官進。同副承旨洪仁浩進。護軍單尹東休李潝金載禧安廷玹。司直單李祖承李敬一。司果單李敬五。
정조 10년
具明謙啓曰。明日殿座。承旨不可不備員。而同副承旨曺遠振在外。合有變通之道。何以爲之。敢稟。傳曰。許遞。前望單子入之。
정조 10년
承旨前望單子入之。徐有成落點。
정조 10년
以朴健陽囚單子。傳于趙興鎭曰。保放。
정조 10년
趙興鎭。以禮曹言啓曰。因漢城府主簿李集明所懷。上曰。諸道孝烈抄啓。亦爲隨到隨啓。俾無稽滯事。命下矣。全羅監司李在學。平安監司鄭一祥。孝烈人開錄狀啓。依定式。臣允明。與參判臣李文源。參議臣洪秉纘相議分等。報于議政府。如署經之例。後各爲別單以入之意。敢啓。傳曰。知道。
정조 10년
趙興鎭。以禮曹言啓曰。今此監試覆試前。一二所學禮講時。本曹郞廳各一員。應爲進參。而郞廳六員內。正郞尹宗彦文一所査同官進去。正郞南景龍文一所收券官進去。佐郞崔逵翰文二所收券官進去。佐郞玄重祚文二所査同官進去。佐郞金鑧監試覆試二所學禮講進去。正郞鄭來百監試覆試一所學禮講當爲進去。而身病猝重。勢難進參云。卽爲改差。其代。令該曹口傳差出。以爲進參之地。何如。傳曰。允。
정조 10년
吏曹口傳政事。以金致光爲禮曹正郞。
정조 10년
徐有成。以禮曹言啓曰。本曹郞廳六員內。正郞尹宗彦文一所査同官進去。南景龍文一所收券官進去。鄭來百監試覆試前學禮講進去。佐郞崔逵翰文二所收券官進去。金鑧監試覆試前學禮講進去。玄重祚文二所査同官進去。本曹時無仕上直之員。假官一員。令該曹差出。以爲入直之意。敢啓。傳曰。知道。
정조 10년
李亨元。以訓鍊都監言啓曰。依下敎。今日殿座時。弘化門軍九十名。金虎門軍十名。不待標信除出。把摠崔秉敎。哨官李檍率領。春塘臺下排立。北營標下軍三十名。依定式除出。千摠宋載岳。把摠尹壽民率領。集春門外把守。事畢後竝還入直之意。敢啓。傳曰。知道。
정조 10년
趙興鎭。以武一所試官意啓曰。今日本所柳葉箭應射擧子。自天字至岡字。二千四百人內。入格爲一百十九人。而日暮姑停之意。敢啓。傳曰。知道。
정조 10년
具明謙。以武一所試官意啓曰。本所今日平明開場。先自柳葉箭試取。而擧子捧單。自天字至潛字半字。合爲七十字。都數三千四百八十五人矣。二貫革外。加設四貫革。合六貫革設行之意。敢啓。傳曰。知道。
정조 10년
李亨元。以武二所試官意啓曰。臣所擧子。自天字至龍字半字。捧單原數。合爲三千六百七十八人。今方開場。而擧子數多。在前如此之時。有先取柳葉箭之規。貫革亦有加設之例。原貫革外。四貫革加設試取之意。敢啓。傳曰。知道。
정조 10년
趙興鎭。以武二所試官意啓曰。臣所。今日自天字至雨字。柳葉箭應試一千八百人內。已入格。爲一百三十六人。未及試取爲一千八百七十八人。而日暮姑停之意。敢啓。傳曰。知道。
정조 10년
具明謙。以漢城府言啓曰。以內苑內官卓宗漢手本。掌苑署移來栗園七處及買得栗園一處。俱在楊州地。而境界混於他田。每多紛紜之弊。不可不一番從量案打量。又本苑所屬甕店蓼島灰阜等處。漸爲江民所占。基址太半縮入。此亦改打量。定四標後。御覽成冊。修正上送事。判付內。有打量等事。分付京兆之命矣。取考諸處文案。則栗園七處。曾屬掌苑署時。自楊州牧。有所打量成冊。蓼島灰阜兩處。則癸未年。自臣府。發遣郞廳打量。圖形以來矣。此兩處。今亦發遣本府郞廳。更爲打量定界。東園新舊合八處。自楊州牧打量後。御覽成冊。修正上送之意。分付畿營。何如。傳曰。允。依此爲之。下去郞官處。各別嚴飭。俾無相混之弊。可也。
정조 10년
趙興鎭。以漢城府言啓曰。過期未婚未葬之類。分付各部。搜訪報來。故別單書入之意。敢啓。傳曰。此外安知無遺漏者。更加嚴飭。各該部官。另加遍審報來後。草記。可也。
정조 10년
丙午二月初四日卯時。上御春塘臺。到記儒生入格儒生。製述殿講入侍時。行都承旨金尙集。行左承旨具明謙。右承旨李亨元。左副承旨趙興鎭。同副承旨洪仁浩。記事官金孝建。假注書朴蓍壽。記注官金健修。記事官金鳳顯。待敎李崑秀。檢校待敎尹行任。以次進伏訖。上具翼善冠衮龍袍。陞御座。尙集曰。右副承旨趙尙鎭。今日不爲仕進。卽爲牌招。何如。上曰。依爲之。出擧條上命製述殿講試官竝入侍。賤臣承命出。與殿講試官判府事金熤。行副司直李在簡金履素李泰永。兵曹參知李夔。修撰曺允大。兵曹佐郞柳文養。製述試官判府事金熤。兵曹判書徐有隣。行副司直金宇鎭。刑曹參議朴天行。副司果趙濟魯沈晉賢洪義浩偕入進伏。熤等進前曰。夜間日氣似冷。聖體。若何。上曰。一樣矣。上曰。今番館錄。果速成也。熤曰。非但速成。頗善爲之矣。以右副承旨趙尙鎭牌不進罷職傳旨。上命書傳敎曰。許遞。政官牌招開政。上命在外及試所進去玉堂許遞。今日政差出。又命書榻敎曰。新除授承旨牌招察任。吏曹判書金魯鎭進伏奏曰。卽聞司䆃寺。連以假官入直。且當應辦之役云而僉正權濟應。以新除之人。姑未及上來。主簿馬思人。直長鄭德濟。俱以親病。呈辭下鄕云。親病呈告。旣是應頉。則恐不當循例改差。主簿直長。以他司相換。以爲推移擧行之地。何如。上曰。依爲之。出擧條熤曰。講則已畢。而純通儒生。爲七人矣。上曰。然則比較好矣。明日應講人。爲幾人乎。秉模曰。一百二十二人。而別試相値。似不盡數入來矣。上曰。從自願更爲擧案。好矣。講比較畢。上命試官先退。仍命退。諸臣以次退出。
정조 10년
行都承旨金尙集坐。行左承旨具明謙坐。右承旨李邦榮坐直。左副承旨李亨元坐。右副承旨趙興鎭坐。同副承旨洪仁浩坐直。注書金孝建仕一員未差。假注書金祖淳仕直。事變假注書朴孝成仕。
정조 10년
李邦榮啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
李邦榮啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
兵曹口傳政事。以李漢五吳載重爲宣傳官。雲峯君杺洪良浩姜世晃爲都摠管。沈豐之趙時偉洪益弼李明運爲副摠管。
정조 10년
以慶尙監司過婚未葬助給啓本。傳于金尙集曰。以七十州幅員之廣。婚葬之愆期。豈如是數少。更爲嚴飭。未報來列邑。另加搜訪。着意顧助。形止狀聞事。回諭。
정조 10년
兩司前望單子入之。大司諫李東馨。掌令李庚運落點。
정조 10년
朴蓍壽汰去。代金祖淳爲假注書。
정조 10년
李錫垕改差。代以朴孝成爲事變假注書。
정조 10년
吏曹口傳政事。以曺命峻爲恩津縣監。
정조 10년
洪仁浩啓曰。假注書金祖淳。事變假注書朴孝成。時無職名。令該曹依例付軍職。冠帶常仕。何如。傳曰。允。
정조 10년
傳于洪仁浩曰。工曹判書許遞。
정조 10년
大提學前望單子入之。吳載純落點。
정조 10년
金尙集啓曰。大提學前望單子吳載純。旣已落點矣。政官卽爲牌招開政。以爲下批之地。何如。傳曰。政官待明朝。牌招開政。可也。
정조 10년
以漢城府老人抄啓別單。傳于洪仁浩曰。此別單先到。明日政官牌招。開政下批。其中前參判金用謙。今始陞資。槪未及聞知而然。在朝家念其家之意。此宰臣。豈可以循例老職下批而已。工判適有窠。明日政擬入。
정조 10년
傳于李邦榮曰。坐直承旨入侍。
정조 10년
洪仁浩。以弘文館言啓曰。新除授副修撰李錫夏。時在京畿陰竹地。經筵入番事緊。請斯速乘馹上來事。下諭。傳曰。依啓。
정조 10년
李邦榮。以都摠府言啓曰。今日入直內三廳武兼禁軍及軍兵等。當爲中日習射。而春塘臺親臨殿講相値。不得爲之之意。敢啓。傳曰。知道。
정조 10년
李邦榮。以武一所試官意啓曰。本所今日平明開場。自劍字。柳葉箭仍爲試取之意。敢啓。傳曰。知道。
정조 10년
李邦榮。以武二所試官意啓曰。臣所。今日平明開場。自露字。柳葉箭仍爲試取之意。敢啓。傳曰。知道。
정조 10년
李邦榮。以訓鍊都監言啓曰。明日春塘臺殿座時。依今日例。弘化門軍九十名。金虎門十名。不待標信除出。把摠崔秉敎。哨官李檍率領。春塘臺下排立。北營標下軍三十名。依定式除出。千摠宋載岳。把摠尹壽民率領。集春門把守。雜人一切嚴禁。事畢後還入直所之意。敢啓。傳曰。知道。
정조 10년
洪仁浩。以漢城府言啓曰。今正月二十五日。傳曰。朝官年八十。士庶年九十以上。每歲加資。載在法典。而在京朝官。按例陞資。而外此京外士庶人及外邑朝官。銓曹無以知之。須有子孫上言。然後始乃覆奏。在朝家尊年之意。不宜如是斑駁。自今年爲始。京則五部搜訪。外邑則各該地方官。躬親訪問。報于京兆及巡營。別單或狀聞。而明年應資人。趁歲前入啓。待歲初政。加資下批。夫人封爵。準此例。自予御極以來。歲首必多開政。專爲老人之陞資也。如是申飭之後。歲首下批。亦宜有劃一之規。自明年。每於正月初二日。以老職加資下批。政事入稟。定式施行。仍令吏曹。以此傳敎。知委京外坊曲。今年則係是令初。隨報來。使之狀聞。待啓下。續續下批事。分付吏曹事。命下矣。依傳敎。另飭五部。搜問坊曲。隨其先報。各人員。職役姓名年歲。別單書入。若有次第報來者。則追後書啓之意。敢啓。傳曰。更加申飭。着意搜訪。速速草記。可也。
정조 10년
洪仁浩。以義禁府言啓曰。時囚罪人朴健陽保放事。命下矣。朴健陽。保放之意。敢啓。傳曰。知道。
정조 10년
丙午二月初五日卯時。上御春塘臺。春到記儒生殿講入侍時。行都承旨金尙集。行左承旨具明謙。右承旨李亨元。左副承旨趙興鎭。右副承旨洪仁浩。同副承旨徐有成。記事官金孝建。假注書朴蓍壽。記注官金健修。記事官金鳳顯李崑秀尹行任。考官判府事金熤。行副司直李在簡金履素。參考官前承旨李泰永。兵曹參知李夔。修撰曺允大。兵曹佐郞柳文養。以次進伏訖。上具翼善冠衮龍袍。陞御座。命大司成入侍。李秉模承命進伏。上曰。應講儒生。比昨日擧案。幾乎三分二不爲入來。因其別試而然耶。秉模曰。果然矣。命書榻敎曰。恩津縣監改差。令該曹口傳差出。李亨元曰。御營大將李柱國。摠戎使金思穆。以東南關王廟獻官。今方受香出去矣。李柱國所授命召及兼訓鍊大將命召。金思穆所授密符。來請還納。何以爲之。敢稟。上曰。仍佩往來。可也。出擧條亨元曰。御營大將兼訓鍊大將李柱國。摠戎使金思穆。仍佩往來事。命下矣。將兵之任。不可一刻無摠察之人。何以爲之乎。敢稟。上曰。御營大將兼訓鍊大將。各其營都提調兼察。摠戎使兼察守禦使爲之。可也。出擧條亨元曰。御營大將兼訓鍊大將。各其營都提調兼察。摠戎使兼察守禦使爲之事。命下矣。守禦使鄭尙淳卽爲牌招聽傳敎。訓御兩營則在前如此之時。或有都提調命招之例。或有從事官發牌聽傳敎之規。今番則何以爲之。敢稟。上曰。依爲之。各其營從事官。發牌聽傳敎。可也。出擧條兵曹判書徐有隣曰。今日殿座。摠府侍衛。當備員。而諸堂。或以受由在外。或以試官進去。或有實病。無以推移。合有變通之道。故敢此仰達矣。上曰。有實病在外試所進去人。竝許遞。與未差之代。令該曹口傳差出。待下批牌招侍衛。可也。出擧條上命未肅拜臺諫許遞。出榻敎上命宣傳官。摘奸一二所以來。命書傳敎曰。今聞文一所摘奸宣傳官之言。監試官坐於人不見處云。烏在其監試之意。當該監試官竝遞差。前望單子入之。待下批牌招。先進去。後謝恩。上命守禦使牌去來催促。賤臣承命出。還奏曰牌不進云矣。上命書傳敎曰。已知有實𧏮。而將臣之以兼察事。出牌聽傳敎。事關師律。設或難强。來到闕下。言送微稟。可也。雖曰文宰。焉敢違牌。守禦使鄭尙淳越捧十等。該房承旨之不卽請罪。大是失職。從重推考。御將差祭。禁將在城外試所。訓將未差。無他兼察之人。在前如此之時。或有已行大將兼察之例。摠戎使則以前訓鍊大將具善復兼察。牌招聽傳敎。有成曰。副摠管望筒。有誤書之失。莫重入啓文書。若是疎漏。事甚未安。當該堂上推考。何如。上曰。勿推。可也。上命書傳敎曰。同副承旨聞有實𧏮許遞。前望單子入之。待下批。牌招察任。又命書榻敎曰。當該宣傳官竝汰去。令該曹口傳差出。殿講畢。上命書傳敎曰。春到記製述居首生員尹光顔。講居首比較居首幼學安重默。竝直赴殿試。製述之次生員鄭遂龜。講之次幼學韓蓍裕。純通人生員柳光鎭。幼學李相璜。竝直赴會試。製述之次生員朴宗洪鄭持容許安有相。幼學洪致榮。講之次幼學安以謙金鳳擧崔鳳五鄭箎李仁熙各給二分。其中。以泮製入格。恩賜許赴人。竝一體直赴會試。此外。講製之次。紙筆墨施賞。考例捧傳旨。仍命入格儒生入侍。尹光顔安重默等。以次進伏。上次問姓名。仍命退出。諸臣以次退出。
정조 10년
丙午二月初五日申時。上御重熙堂。坐直承旨入侍時。右承旨李邦榮。假注書金祖淳。記事官金鳳顯李崑秀。以次進伏訖。上命承旨。讀公事。邦榮讀諸道狀啓五六度時。日已暮。燭未擧。邦榮眼昏不能讀。仍退伏。上曰。何故讀止此。邦榮曰。臣眼昏。不能看細字矣。上曰。燃燭則可讀乎。邦榮曰。雖燃燭。視不仔細矣。上曰。然則兼春秋繼讀。鳳顯曰。臣亦眼昏。無異於承旨矣。上曰。然則注書讀之。可也。賤臣承命欲讀之際。上曰置之。上曰。同副承旨入侍。出榻敎賤臣承命出。與洪仁浩偕入。邦榮已退出矣。仁浩進伏。上曰。到記試券取入。賤臣出持試券入。上命仁浩讀訖。上曰。文衡錄。在前大提學吳載純處。分付取入。賤臣承命出。仁浩等隨後亦退矣。
정조 10년
行都承旨沈豐之坐。行左承旨具明謙坐。右承旨李亨元坐直。左副承旨趙興鎭坐。右副承旨洪仁浩坐。同副承旨趙衍德坐直。注書尹行任仕金孝建病。假注書金祖淳仕直。事變假注書朴孝成仕。
정조 10년
傳于洪仁浩曰。召對爲之。
정조 10년
洪仁浩啓曰。檢閱尹行任。注書薦狀。依例成送吏曹之意。敢啓。傳曰。知道。
정조 10년
趙興鎭啓曰。校理成種仁。修撰曺允大。纔已罷職出去。副應敎韓光近。校理徐美修牌招草記未下。副修撰李錫夏在外。玉堂上下番俱空。事甚未安。未差之代。今日政差出。待下批。仍卽牌招。以爲推移入直之地。何如。傳曰。允。
정조 10년
趙興鎭。以吏批言啓曰。今因漢城府別單。有加資。今日下批。其中前參判金用謙。不可以循例老職下批。工判擬入之命矣。金用謙曾於八十。已爲依法典陞資。今爲八十五歲。又復以老職陞資。則旣非特恩。未免疊授。而非但用謙一人而已。其外如李明吾趙時敏等。年過八十歲人。至於二十八人之多。今若不爲區別。一竝下批。則不但無義。有違法例。且以老職中庶之已加資者。謂之朝官。亦爲混抄。其在事體。亦涉屑越。其所抄啓。誠爲不審。當該京兆堂上推考警責。更令該府。詳覈其當爲加資人。精抄別單。更爲啓下後。下批何如。傳曰。觀此草記。卿之綜核。不下於昨日一試官之明辨鳧翳講章也。八九十加資。雖曰舊典。而今番新令。無異令初。京兆之不爲區別。抑或成說。至於中庶之已加資者。謂以朝官。則元無違格之可言。曾在先朝。因特敎老職加資人。皆付實職樞銜。然則實同知實僉知。非朝官乎。卿曹之執此爲說。未免反昧格例。卿則新叨銓地。何必盡知。莫非曹吏輩從中容奸之致。加資竝於今日政下批。卿曹該色吏。移付有司。容奸委折。使之嚴杖究問以聞。可也。
정조 10년
有政。吏批。判書金魯鎭式暇。參判趙時偉牌不進。參議李集斗進。行都承旨沈豐之進。啓曰。判書金魯鎭式暇。參判趙時偉牌不進。小臣獨政未安。何以爲之。敢稟。傳曰。只出緊任。李聖圭爲大司憲。許晊爲獻納。金用謙爲工曹判書。趙雲絅爲平市令。鄭致淳爲副校理。尹度東爲修撰。弘文大提學單吳載純。藝文大提學單吳載純。知成均單吳載純。注書單尹行任。故府使鄭翼濟贈兵參例兼。故通德鄭鍵贈左承旨。以上全羅兵使鄭觀采。兩代追贈。
정조 10년
兵批。判書徐有隣藥院進。參判尹蓍東試官進。參議柳誼病。參知李夔入直進。同副承旨趙衍德進。副護軍單韓宗纘。副司直單金華鎭鄭好仁徐有成曺遠振李師濂孟至大。
정조 10년
趙衍德啓曰。注書金孝建病代。假注書金祖淳。仍察廳任。何如。傳曰。允。
정조 10년
洪仁浩啓曰。大提學吳載純牌不進推考傳旨。今方捧入。而都堂錄命下之後。如是違牌。不卽擧行。事甚未安。更卽牌招。何如。傳曰。允。
정조 10년
洪仁浩啓曰。大提學吳載純牌不進推考傳旨。今方捧入。而會圈命下之後。如是違牌。不卽擧行。事甚未安。更卽牌招。何如。傳曰。允。
정조 10년
沈豐之啓曰。大提學吳載純。再牌不進。推考傳旨。今方捧入。而都堂錄命下之後。如是違牌。不卽擧行。事體所在。誠極未安。所當更請牌招。而係是一日三牌。何以爲之。敢稟。傳曰。更爲牌招。
정조 10년
沈豐之啓曰。大提學吳載純再牌不進。推考傳旨。今方捧入。而會圈命下之後。又復違牌。終不承膺。揆以事體。極涉未安。所當更請牌招。而係是一日三牌。何以爲之。敢稟。傳曰。更爲牌招。
정조 10년
李亨元啓曰。大提學吳載純。三牌不進。推考傳旨。今方捧入。而會圈命下之後。連事違召。無意承命。事體所在。誠極未安。所當更請牌招。而係是一日四牌。何以爲之。敢稟。傳曰。更爲牌招。
정조 10년
李亨元啓曰。大提學吳載純。四牌不進。推考傳旨。今方捧入。而會圈命下之後。一向違召。終不承膺。事體道理。俱極未安。所當更請牌招。而係是一日五牌。何以爲之。敢稟。傳曰。更爲牌招。
정조 10년
承旨前望單子入之。沈豐之趙衍德落點。
정조 10년
傳于沈豐之曰。同副承旨入侍。
정조 10년
備忘記。司謁白景煜汰去。代書題林益鉉除授。
정조 10년
備忘記。書房色司鑰姜鳳喆自退代書。題鄭德恒除授。
정조 10년
洪仁浩。以禮曹言啓曰。卽接四館所牒報。則丙午二月初五日春到記入格生員尹光顔。幼學安重默直赴殿試。生員鄭遂龜柳光鎭。幼學李相璜。泮製入格生員安有相許。幼學洪致榮直赴會試。春到記入格生員朴宗洪鄭持容。各給二分事。命下。而依例分等許赴事報來矣。生員尹光顔安重默。許赴於今番別試殿試。生員鄭遂龜柳光鎭。幼學李相璜。生員安有相許。幼學洪致榮。許赴於會試。生員朴宗洪鄭持容願赴初場云。依聖敎。直赴於賦表末端事。分付試所。何如。傳曰。允。
정조 10년
李亨元。以別試文科初試二所試官意啓曰。卽者監試官司憲府執義臣趙衍德。移拜承旨承牌出矣。莫重國試。監臺不得備員。事甚未安。令政院稟旨變通。何如。傳曰。允。
정조 10년
李亨元。以武一所試官意啓曰。本所今日鐵箭應射擧子。自生字至潛字半字。七十二人內。入格二十三人。昨日入格二十四人。都合四十七人。而未滿額數。爲一百三人矣。今方修正榜目之意。敢啓。傳曰。允。
정조 10년
李亨元。以禁衛營言啓曰。本營哨官韓處中。身病沈重。勢難察任。改差。哨官張聖維受由過限。無意還現汰去之意。敢啓。傳曰。知道。
정조 10년
掌令權之彦啓曰。臣昏愚庸憒。本不近似於淸朝耳目之任。而前後臺地。一二冒膺。只出於感激恩數。粗伸義分之計。其所惶懼。厥已久矣。而日昨帳前肅拜之際。心切嚴畏。跡又生疎。周旋出入。自致顚錯。至有承宣請推之擧。臣於是。惶隕恧蹙。益無所容措。適緣監試有命。不敢卽地引義。而在臣廉防。虧損極矣。其何可抗顔仍冒於臺次手。請命遞斥臣職。答曰。勿辭。亦勿退待。
정조 10년
正言金載翼啓曰。臣性本疎闇。事多顚錯。頃叨言地。未效一日之責。徒見其壞損臺體。瘡疣迭出。幸荷情勢之體諒。特許職名之遞免。臣仰戴恩渥。俯訟愆尤。只切感悚之忱。乃者薇垣新命。又下於試牌承詣之際。唐突違召。恭俟大何。繼以有試所進去之命。義在往役。章皇冒膺。而本職肅謝。試所下直。同單竝下。故服色無兩便之道。致此失宜之擧。果有承宣之論斥。至勤問備之嚴命。臣之昏謬妄錯之狀。於是益著。滿心慙悚。無地自容。試所體重。未暇引義。今始來避。所失尤大。更何顔面。一刻冒居於臺次乎。請命遞斥臣職。答曰。勿辭。亦勿退待。
정조 10년
大提學吳載純疏曰。伏以。臣於夢寐之外。昨伏承文衡除旨。噫。此任何爲而復至於臣身也。譴罷未踰於四朔。誤恩猥荷於再授。以臣代臣。殆若非臣莫可者然。惝怳震剝。直欲鑽地以入而不可得也。臣姿本迷鈍。素乏文華。其於見職。千萬不近似。意想所未到。而濫登薦剡。遽蒙恩除。以至於今日之復叨。此實臣不才不文。徒竊虛名。下有以欺同朝。上有以欺殿下也。臣無所逃其罪矣。臣頃冒匪據。一歲有餘。敗闕畢露。醜拙莫掩。而倖逭釁戾。實賴我聖上涵容曲貸之恩耳。感祝之悃。惶隕之心。尙切于中。今玆除命。忽下於已試蔑效之地。臣若怵畏義分。貪戀寵榮。晏然就列。則前日之累章祈免。都歸於不誠虛僞之科。臣固無以藉手而事君父。殿下亦安用此不誠之臣乎。臣之不可冒進。於此決矣。召牌荐降。承膺無路。敢陳短章。略暴至懇。伏乞天地父母。亟削臣文衡之任。使公器毋至屢屑。私分得以少伸。乃治臣逋慢之罪。以肅朝綱。不勝幸甚。答曰。省疏具悉。卿其勿辭。卽爲會圈。
정조 10년
丙午二月初六日辰時。上御誠正閣。召對入侍時。檢校直閣李秉模。參贊官洪仁浩。侍讀官成種仁。檢討官曺允大。假注書金祖淳。記事官李崑秀尹行任。執宋名臣錄第一卷。以次進伏訖。上曰。冊子皆無題目。御覽件則雖曰有題目。字劃麤拙。寧有如許道理。此是自有召對以來初見之事。極爲寒心。且本館草記下批。已過數旬。而所謂擧行如是駭然。伊后玉堂。誰也。種仁曰。其間屢有遞改之事。臣不能的知爲誰也。仁浩曰。經筵冊子。事體至重。所當預爲修整。以待進講。而今此召對冊子。旣未準備元數。亦不精寫題目。上番冊一件外。俱無題目。事未前有。誠極駭訝。且稟定承批日字已久。而伊后行公玉堂。漫不照檢。致此稽忽之擧。揆以事面。萬萬寒心。近來行公諸玉堂。倂推考警責。何如。上曰。此蓋近不頻御筵對而然。經筵事體。何等至重。而乃有此無前駭擧。啓沃之責。尙難望矣。以無題目冊子進講。有辱筵體。大矣。況草記下批。已至數旬。伊後不敢照檢諸玉堂。不可推考而止。一倂罷職。館吏。令攸司。從重科治。可也。出擧條上曰。自朱子序始讀。允大等讀自予讀近代文集及記事之書。至乃可其奏。上命止。敎曰。懸吐誰爲之乎。自今勿爲更懸。可也。仍命各陳文義。種仁等曰。臣等俄承嚴旨。故不敢以玉堂自處。講章則雖因下敎奉讀。而至於文義有不敢冒沒仰對矣。上曰。參贊官陳文義。仁浩曰。玉堂旣不陳達。臣何敢獨陳耶。上曰。玉堂先退。種仁等退去。命書榻敎曰。草記下批後。行公玉堂罷職。上曰。都承旨入侍。出榻敎命書傳敎曰。昨日讀公事。眼昏爲言。右承旨許遞。前望單子入之。都承旨金尙集追入進伏。上曰。卿今番行公爲幾日。尙集曰。已爲七八日矣。命書傳敎曰。都承旨許遞。前望單子入之。上曰。新除授承旨牌招察任。命書傳敎曰。政命。在於昨夜。出牌又在廳坐時。而尙無去來。況有日前飭敎。而尙此怠忽。視古人不俟駕之義。獨不歉然乎。如此銓官。須備蒲輪安車。然後可以邀致政席乎。今日赴政銓官。爲先從重推考。不能申飭承旨。亦爲推考。命書傳敎曰。元戎重任。不宜久曠。向來事。師律所關。雖有處分。今已爲日稍久。罰亦施矣。前訓鍊大將具善復。復授前任。牌招傳授命召。仍命退。諸臣以次退出。
정조 10년
丙午二月初六日午時。上御重熙堂。禮房承旨入侍時。左副承旨趙興鎭。記事官尹行任金鳳顯李崑秀。以次進伏訖。上曰。近日日氣淸佳。土脈幾至解氷乎。興鎭曰。今年解凍善爲之。農事頗有好兆云矣。上曰。趙衍德。以監試官。在試所。承旨召牌出去。可謂壯矣。仍敎曰。同副承旨牌去來催促。命退。承史以次退出。
정조 10년
丙午二月初六日未時。上御重熙堂。同副承旨入侍時。同副承旨趙衍德。記事官尹行任金鳳顯李崑秀。以次進伏訖。上曰。承旨以注書履歷。超擢至此。須小心供職。毋負朝家之意。又敎曰。承旨自試所來。科場能無亂雜之弊乎。衍德曰。試官善爲操切。故擧子亦皆整齊矣。上命退。承史以次退出。
정조 10년
丙午二月初六日申時。上御重熙堂。同副承旨入侍時。同副承旨趙衍德。假注書金祖淳。記事官金鳳顯李崑秀。以次進伏訖。上命書傳敎曰。特敎之下。如是違牌。事體所在。誠極駭然。大提學吳載純。更卽牌招。斯速會圈。仍命退。承史以次退出。
정조 10년
行都承旨沈豐之坐。行左承旨具明謙坐直。右承旨李亨元坐。左副承旨趙興鎭坐。右副承旨洪仁浩坐。同副承旨趙衍德坐直。注書尹行任仕金孝建病。假注書金祖淳仕直。事變假注書朴孝成仕。
정조 10년
傳于沈豐之曰。禮房承旨入侍。
정조 10년
以來十一日。輪對。取稟。傳于趙興鎭曰。爲之。
정조 10년
有政。吏批。判書金魯鎭進。參判未差。參議趙鼎鎭進。行都承旨沈豐之進。以李東郁爲執義。金東淵爲司諫。金履翼爲校理。姜彝正鄭大容爲副校理。洪義浩李敬五爲修撰。沈晉賢爲副修撰。韓光近爲兼弼善。沈晉賢爲兼文學。柳畊爲兵曹正郞。李彦祜爲副修撰。
정조 10년
兵批。判書徐有隣病。參判尹蓍東試官進。參議柳誼入直進。參知李夔病。行左承旨具明謙進。副護軍單任屹林永老。副司直單趙尙鎭。副司正單金祖淳朴孝成。
정조 10년
傳于具明謙曰。坐直承旨入侍。
정조 10년
傳于趙衍德曰。文學正言前望單子入之。
정조 10년
文學正言前望單子入之。文學李書九。正言李鼎德落點。
정조 10년
傳于趙衍德曰。更思。杖問則過矣。過齋後。使之擧行。已示微意。科治政吏。分揀放送事。分付。
정조 10년
丙午二月初七日辰時。上御重熙堂。禮房承旨入侍時。左副承旨趙興鎭。記事官尹行任。記注官金健修。記事官李崑秀。以次進伏訖。上曰。同副承旨入侍。出榻敎假注書追入。趙衍德金祖淳追入進伏。上命讀公事訖。仍命退。承史以次退出。
정조 10년
丙午二月初七日申時。上御重熙堂。坐直承旨入侍時。同副承旨趙衍德。假注書金祖淳。記事官金健修李崑秀。以次進伏訖。上命書榻敎曰。在外玉堂許遞。今日政差出。待下批牌招。命書傳敎曰。政官牌招開政。上曰。玉堂今日政差出。待下批。牌招入直。出榻敎仍命退。承史以次退出。
정조 10년
都承旨未差。行左承旨具明謙坐。右承旨李亨元坐直。左副承旨未差。右副承旨洪仁浩坐。同副承旨趙衍德坐直。注書尹行任仕金孝建病。假注書金祖淳仕直。事變假注書朴孝成仕。
정조 10년
李亨元啓曰。左副承旨趙興鎭。今日不爲仕進。卽爲牌招。何如。傳曰。允。
정조 10년
李亨元啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
李亨元啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
傳于李亨元曰。都承旨入侍。
정조 10년
以校理金履翼。副校理鄭大容。修撰洪義浩李敬五。副修撰沈晉賢等牌不進罷職傳旨。傳于李亨元曰。只推。更爲牌招。
정조 10년
趙衍德啓曰。校理金履翼。副校理鄭大容。修撰洪義浩李敬五。副修撰沈晉賢牌不進罷職傳旨。今方捧入。而副應敎韓光近。校理徐美修。牌招草記未下。副校理姜彝正。副修撰李彦祜。俱在外。玉堂上下番俱空。已至多日。事甚未安。未差之代。政官牌招開政差出。待下批仍卽牌招。以爲入直之地。何如。傳曰。允。與未差之代。前望單子入之。待下批牌招察任。
정조 10년
李亨元啓曰。新除授副校理姜彝正。副修撰李彦祜。時在忠淸道公州地。經筵入番事緊。竝斯速乘馹上來事下諭。何如。傳曰。與校理徐美修許遞。
정조 10년
玉堂文學正言前望單子入之。副提學閔鍾顯。應敎鄭萬始。校理洪義浩李書九。副校理李敬五。修撰沈晉賢申馥。副修撰金履翼尹光普。文學李庚運。正言韓光植落點。
정조 10년
玉堂前望單子入之。修撰尹翊東朴基正。副修撰趙雲紀落點。
정조 10년
以校理李書九。修撰尹翊東朴基正。副修撰趙雲紀牌不進罷職傳旨。傳于趙衍德曰。只推。更爲牌招。
정조 10년
以校理李書九。修撰尹翊東牌不進罷職傳旨。傳于趙衍德曰。只推。更爲牌招。
정조 10년
以校理李書九。修撰尹翊東。再牌不進罷職傳旨。傳于趙衍德曰。只推。
정조 10년
趙衍德啓曰。卽者禮曹郞廳來言。明日監試覆試試官。當爲擬入。而判書具允明有故。次堂例不得擧行云。何以爲之。敢稟。傳曰。判書聞有實故。參議差祭。竝許遞。政官牌招開政差出。待下批牌招。可也。
정조 10년
趙衍德啓曰。未下直守令。當日辭朝事。命下矣。恩津縣監曺命峻。兩司俱不得署經云。憲府則除在外試所進去外。大司憲李聖圭。掌令權之彦李萬應。竝卽牌招。諫院則所當牌招。而大司諫李東馨試所進去。司諫獻納未差。正言韓光植在外。只有正言金載翼一人。無以備員擧行云。何以爲之。敢稟。傳曰。在外及未肅拜人員許遞。今日政差出。與無故行公臺諫牌招。使之今日內署經。
정조 10년
洪仁浩。以吏曹言啓曰。新除授成均館典籍李命龍。昭寧園守奉官韓箕鎭。除拜後。過限未肅拜。竝依例改差。何如。傳曰。允。
정조 10년
有政。吏批。判書金魯鎭。參判趙時偉進。參議李集斗式暇。右承旨李亨元進。以李萬應爲掌令。徐浩修爲禮曹判書。鄭宇淳爲兵曹參判。李祖承爲兵曹參議。鄭存中爲兵曹參知。尹行元爲禮曹參議。李命暹爲工曹佐郞。李書九爲中學敎授。沈晉賢爲東學敎授。洪義浩爲西學敎授。兵曹參議單鄭存中。兵曹參知單李祖承。權爲鐵原府使。洪秀輔爲大司憲。白師謹爲掌令。金孝眞爲正言。
정조 10년
兵批。判書徐有隣進。參判參議參知未差。行左承旨具明謙進。啓曰。新除授全羅右水使吳載徽。老母今年八十六歲。法不當遠離赴任。呈狀乞遞。閫帥之親年七十五歲以上者。許遞其任。已有定式。依例改差。何如。傳曰。允。以李聖師爲副摠管。金履翼爲文兼。副護軍單吳載徽。副司直單金尙集李邦榮。副司果單李錫夏。
정조 10년
再政。兵批啓曰。全羅右水使今當差出。而擬望之人乏少。他道守令竝擬。何如。傳曰。允。以申遇文爲全羅右水使。
정조 10년
傳于李亨元曰。鐵原府使當日辭朝。
정조 10년
傳于趙衍德曰。召對爲之。
정조 10년
傳于李亨元曰。未下直閫帥守令。皆令當日辭朝。
정조 10년
趙衍德啓曰。守令署經。今日內爲之事。命下矣。掌令白師謹。正言金孝眞金載翼牌不進罷職傳旨。今方捧入。而大司憲洪秀輔。前以文一所試官進去。大司諫李東馨。持平權儐試所進去。持平閔彝顯在外執義司諫獻納未差。只有掌令權之彦一人。不得擧行。何以爲之。敢稟。傳曰。違牌人員。更卽牌招。申飭署經。
정조 10년
趙衍德啓曰。禮曹判書徐浩修牌不進推考傳旨。今方捧入。而明日監試覆試試卷。當爲擬入。如是違牌。事甚未安。更卽牌招。何如。傳曰。允。
정조 10년
趙衍德啓曰。禮曹判書徐浩修。再牌不進推考傳旨。今方捧入矣。明日監試覆試試官。當爲擬入。而連違召牌。終不承膺。事體所在。誠極未安。所當更請牌招。而係是一日三牌。何以爲之。敢稟。傳曰。聞有親病云。許遞。前望單子入之。待下批牌招察任。
정조 10년
禮曹判書前望單子入之。趙時俊落點。
정조 10년
以掌令白師謹。正言金孝眞金載翼牌不進罷職傳旨。傳于趙衍德曰。只推。
정조 10년
傳于李亨元曰。坐直承旨入侍。
정조 10년
李亨元。以都摠府言啓曰。今日入直內三廳武兼禁軍及軍兵等。當爲中日習射。而孝徽宮仲朔祭齋戒相値。不得爲之之意。敢啓。傳曰。知道。
정조 10년
李亨元。以武一所試官意啓曰。本所今日鐵箭應射擧子。自天字至金字。一百八人內。入格爲二十四人。而日暮姑停之意。敢啓。傳曰。知道。
정조 10년
李亨元。以武一所試官意啓曰。本所今日平明。開場鐵箭。自生字。仍爲試取之意。敢啓。傳曰。知道。
정조 10년
李亨元。以武二所試官意啓曰。臣所今日。自天字至往字。鐵箭應試九十二人內。已入格爲二十五人。未及試取爲一百九十二人。而日暮姑停之意。敢啓。傳曰。知道。
정조 10년
李亨元。以武二所試官意啓曰。臣所今日平明開場。自秋字。鐵箭仍爲試取之意。敢啓。傳曰。知道。
정조 10년
李亨元。以武二所試官意啓曰。臣所今日。自秋字至龍字半字。鐵箭應試一百九十二人內。入格六十七人。昨日入格二十五人。都合爲九十二人。而未滿額數。爲五十八人矣。今方計劃試記。修正榜目之意。敢啓。傳曰。知道。
정조 10년
李亨元。以武二所試官意啓曰。臣所捧單擧子原數三千六百七十八人內。昨日柳葉箭入格一百三十六人。今日自露字至龍字半字。柳葉箭入格一百四十八人。合爲二百八十四人矣。柳葉箭旣已畢試。鐵箭自天字。仍爲試取之意。敢啓。傳曰。知道。
정조 10년
李亨元。以漢城府言啓曰。卽到禮曹甘結內。以孝烈抄報事。日前因言官所懷。有措辭下批者。其間果已訪問坊曲乎。問于該府。使之草記事。命下矣。頃因禮曹關文。奉審傳敎。辭意。卽已知委五部。搜訪坊曲。知有孝烈之卓異者。使之一一抄報矣。五部牒報。今纔齊到。而北部都事金載升所報內。彰義門外經理廳契孝子沈壽巖。烈女文益周子婦申氏。已於乙巳九月抄報本府。移文禮曹。中部都事沈景文。東部奉事林淳浩。西部奉事鄭可容。南部奉事李春英等。皆以無有事。報來之意。敢啓。傳曰。此昨日霎時間。捧甘搜訪之事。卿知悉此意。曉諭侍曲。孝烈行誼之表著者。俾卽呈單。期有實效。可也。
정조 10년
丙午二月初八日辰時。上御重熙堂。都承旨入侍時。行都承旨沈豐之。假注書金祖淳。記注官承膺祚金健修。以次進伏訖。上曰。開門時刻。已與漏官排定乎。豐之曰。下敎俄始承聞。故未及排定矣。上曰。左承旨同副承旨入侍。出榻敎膺祚承命出。與具明謙趙衍德偕入進伏。上曰。晝講明日爲之。出榻敎命書傳敎曰。在外及有實故玉堂。在外臺諫許遞。與未差之代。前望單子入之。待下批。一體牌招。上曰。左副承旨及提調入侍。上曰。戶曹郞廳發牌聽傳敎。明謙曰。戶曹郞廳未及進來。故不得分付矣。左副承旨趙興鎭。內局提調徐有隣。追入進伏。上曰。文學前望單子入之。出榻敎上命豐之明謙先退。豐之等退出。命書傳敎曰。今聞判堂言參判試所進去。參議參知俱有實故。番次無以推移云。許遞。今日政差出。侍下批牌招。推移入直。命書傳敎曰。都承旨左副承旨許遞。前望單子入之。待下批。牌招察任。仍命退。諸臣以次退出。
정조 10년
丙午二月初八日申時。上御重熙堂。坐直承旨入待時。同副承旨趙衍德。假注書金祖淳。記注官金健修。記事官李崑秀。以次進伏訖。上命書傳敎曰。未肅拜兼文學許遞。今日政差出。以兵曹參議李祖承牌不進罷職傳旨。命書傳敎曰。聞有實恙。許遞。前望單子入之。仍命退。承史皆退出。
정조 10년
丙午二月初八日申時。上御誠正閣。召對入侍時。檢校直閣李秉模。參贊官李亨元。侍講官李敬五。檢討官金履翼。假注書金祖淳。記注官承膺祚。記事官李崑秀。以次進伏。敬五進伏讀宋名臣錄第一卷。自普爲相。止太祖尤器遇之。上曰。上下番各陳文義。敬五曰。宋太祖之思得賢相。不思如伊傅周公。而但思如桑維翰者。固已落下幾百層。漢唐宋之終不爲三代之治者。政坐人君之立志不高。求人用才。亦不過常調庸品。豈不慨然哉。伏願殿下。置相之際。以必得第一等人爲心。區區之望也。上曰。其言甚好矣。履翼曰。趙普雖嘗稱以論語半部。得天下半部。佐太祖治天下。然學議則全未也。蓋因太祖勸讀。晩年勤學。有能克去忌刻之性。得做治平之相。以此觀之。則人君所以勸獎儒學之道。實爲治天下之本。伏願深留聖意焉。上曰。閣臣參贊官亦陳文義。秉模亨元曰。上下番皆已陳達。更無可奏之義矣。上命召對。諸臣先退。秉模及上下番皆退。上曰。下直閫帥。守令入侍。出榻敎上曰。政望何時還下。而尙無擬入之事。當該政色書吏。自兵曹嚴棍七度。賤臣承命出傳。上曰。飭敎如是截嚴。而全無警動底意。望筒又此遲滯。習政色吏決棍五度。膺祚承命出傳。持望筒入伏。上覽望筒訖。下敎曰。俄者以各別擇差。更爲申飭。則今此擬望又如是。此望筒還給。更爲擬入事分付。望筒催促受來。膺祚承命出傳。上曰。遲滯又如是。代行政色書吏決棍三度。賤臣承命出傳。命書傳敎曰。新錄玉堂差除。理宜均平排擬。而隨窠取捨。未免太用意。爲近日銓官者。若有一分嚴畏之心。焉敢售此偏私之習。至於今政。鐵原府使望筒。又忽以曾經兵使竝擬。不念北路人心之疑懼者。政官事。已萬萬駭然。且以此首擬人。都政則擧似於寧邊。散政則又擬於鐵原。許多武弁。果無出於此一人之右者乎。以此以彼。官有警勵之擧。吏曹當該堂上。爲先從重推考。賤臣與黃海兵使趙心泰。慶興府使安橚偕入進伏。上敎安橚曰。本府。自是邊防重地。北道人心。近皆失其淳朴。以今番變怪之摘發者觀之。可見其不古之端。此皆爲守令者之不善撫摩之致。且地接彼界。予甚用憂慮。爾今下去。須悉心爲之。無貽北顧之憂也。爾等本以邊地。視作逆旅。此實可悶者。汝則勿以十五朔後遷轉爲念。着力做去。俾有實效。可也。橚曰。謹當竭力圖報矣。上曰。宣諭則往政院爲之。命退。諸臣以次退出。
정조 10년
都承旨未差。行左承旨具明謙坐直。右承旨洪仁浩坐直。左副承旨趙城鎭未肅拜。右副承旨趙衍德坐。同副承旨未差。注書尹行任內閣進金孝建病。假注書金祖淳仕直。事變假注書朴孝成仕。
정조 10년
趙衍德啓曰。明日常參經筵。取稟。傳曰。停。
정조 10년
傳于洪仁浩曰。左承旨右承旨分詣受香所。奉審摘奸以來。
정조 10년
傳于趙衍德曰。左承旨入侍。
정조 10년
備忘記。黃海兵使趙心泰。慶興都護府使安橚下直。各長弓一張。箭一部。片箭一部。筒兒一箇賜給。
정조 10년
傳于趙衍德曰。史官一員待命。騎馬二疋立之。
정조 10년
備忘記。向見文衡題名錄圈點冊。無非斷爛殘簡。題名則吳載純下。不書世派及字號。亦不書除遷月日。圈冊則丁酉以後。俱不載錄者。不但爲文苑欠事。亦無以就此憑據。此文衡。向在閣中時。還下兩冊。使卽釐正。而伊後經歲。迄不容手。事之駭惑。莫甚於是。日前因前望點下事。欲知丙申後前例有無。取見兩冊。依舊是前本。特敎之下。如是束閣。其委折。不可不一番詳問。以此意。問于大提學吳載純處以啓。
정조 10년
具明謙啓曰。向見文衡題名錄圈點冊。無非斷爛殘簡。題名則吳載純下。不書世派及字號。亦不書除遷月日。圈冊則丁酉以後。俱不載錄者。不但爲文苑欠事。亦無以就此憑據。此文衡。向在閣中時。還下兩冊。使卽釐正。而伊後經歲。迄不容手。事之駭惑。莫甚於是。日前因前望點下事。欲知丙申後前例有無。取見兩冊。依舊是前本。特敎之下。如是束閣。其委折。不可不一番詳問。以此意。問于大提學吳載純處以啓事。命下矣。問于大提學吳載純處。則以爲臣性本迷鈍。事多顚錯。今以題名錄圈點冊。不卽釐正事。致勤問啓之命。惶恐隕越。無地自容。蓋此兩冊。乃是文苑前後之資。宜卽修整。況又有還下時。使卽釐正之敎。則尤焉敢稽遲至此。而緣臣聽瑩遺忘。尙未擧行。莫非臣昏憒稽忽之致。今於問啓之下。震越惶凜。惟俟嚴誅之矣。敢啓。傳曰。姑施問備薄勘。俾知改圈之方。以此分付。可也。
정조 10년
傳于具明謙曰。監試之望。勿拘閣臣銓官金吾堂上。兵曹判書。各別擇擬事。申飭。待望筒啓下。出牌違牌。勿捧傳旨。
정조 10년
傳于洪仁浩曰。參議不待判堂。徑先出去。致使判堂獨政。擧措萬萬駭然。吏曹參議李集斗。下義禁府推考。
정조 10년
傳于洪仁浩曰。試所進去判義禁許遞。而未差三司。今日政。以在京無故人差出。待下批牌招察任。
정조 10년
有政。吏批。判書金魯鎭進。參判趙時偉式暇。參議李集斗進。右承旨洪仁浩進。以李崇祜爲大司憲。趙城鎭爲大司諫。金遇國爲持平。洪聖淵爲兼文學。鄭萬始爲兼司書。沈豐之爲同經筵。朴長卨爲右通禮。南公轍爲禁府都事。閔是祥爲昭寧園守奉官。金履鏞爲司諫。
정조 10년
兵批。判書徐有隣藥院進。參判鄭宇淳病。參議鄭存中入直進。參知未差。右承旨洪仁浩進。副護軍金東淵李萬應。副司直徐浩修李聖圭尹蓍東趙鼎鎭柳誼李祖承李夔趙興鎭許晊徐美修姜彝正。副司果申馥尹光普沈晉賢李彦祜韓光植。竝單付。
정조 10년
具明謙啓曰。新除授應敎鄭萬始。方在罷散中。何以爲之。敢稟。傳曰。敍用。
정조 10년
以全羅監司狀啓。異國漂船。不待朝令。輕先移泊連陸島。地方官李尙訥不飭之罪。令攸司稟處事。傳于具明謙曰。不待問情。輕先出送。已萬萬駭然。渠自擅用民丁。曰以曳船云云。尤極無嚴。漂人去來。猶不知關重。則謫中庶孽。亦豈知檢束之方乎。不可以幺麽無識之人。只令決棍而止。所謂別將稱名人。爲先嚴刑一次。卽其地定配。該地方官。托以候風。多日逗留。及其漂人到陸。循例枚擧報營。寧有如許人事。事當嚴勘。而爲念民邑之弊。姑不處分。決杖則係是堂上官。勢難爲之。然邊情亦屬師律。該地方官李尙訥。令兼兵使。嚴加決棍後狀聞。該地方邊將所爲。亦極無形。大抵此輩。不識東西。有此犯科。固不足深責。關係則非細。亦令嚴棍後罷黜。道臣狀辭。未免疎略。該道臣推考。以此意。令廟堂行會。向日百官書進所懷時。以本道別將窠事。有陳達之擧。已令下該司稟處。而所謂別將。地望太輕。不成官長貌樣。如是而何以殫壓乎。如有募民峙穀之道。島將陞作實別將。似合事宜。令廟堂。論理草記稟處。
정조 10년
趙衍德啓曰。今此監試覆試二所試官沈豐之金尙集。謂有情勢。屢度催促。終不入來。事體所在。誠極未安。推考警責。何如。傳曰。初試旣有情勢。今番則宜有曲諒之道。勿推。改望以入。可也。
정조 10년
兵曹口傳政事。副司直單沈豐之。
정조 10년
傳于具明謙曰。右承旨入侍。
정조 10년
傳于具明謙曰。同副承旨入侍。
정조 10년
傳于具明謙曰。右承旨許遞。
정조 10년
承旨前望單子入之。趙城鎭落點。
정조 10년
傳于具明謙曰。老病勢難入直。兵曹參判鄭宇淳許遞。今日政差出。
정조 10년
再政。吏批。以蔡弘履爲兵曹參判。李命植爲判義禁。李謙煥爲大司諫。李尙度爲修撰。
정조 10년
傳于洪仁浩曰。宣傳官有闕之代。今日政差出。
정조 10년
以全羅右水使狀啓。靈巖漂到人。問情遲滯事。傳于具明謙曰。名之曰兵使。名之曰狀啓。問情地方官之候風逗留。旣不敢據理請罪。又莫能嚴飭發送。渠反以極爲惶悶等說。措辭自引者。寧有如許兵使。如許狀問乎。人雖短小。意或精悍。以此觀之。殘劣老庸。難責按閫之任。該水使鄭觀采爲先罷黜。其罪狀。令該府拿問處之。該道兵使拿問之代。一轉再轉。次次序陞。尙不下送。兵判事。極爲駭然。所謂鍊達者。行政若是苟簡。何論東銓之生疎。兵曹當該堂上推考。今日政差代。申飭赴任。
정조 10년
再政。兵批。以李漢五爲全羅兵使。李亨元爲宣傳官。
정조 10년
傳于洪仁浩曰。新除授兵曹參判。牌招察任。
정조 10년
傳于洪仁浩曰。判義禁。先進去。後謝恩。
정조 10년
傳于具明謙曰。大司憲李崇祜聞有實恙。大司諫李謙煥。家在城外云。竝許遞。鞫坐在明。前望單子入之。待下批牌招。先進去。後謝恩。
정조 10년
兩司長官前望單子入之。大司憲吳載純。大司諫鄭存中落點。
정조 10년
臺諫前望單子入之。執義尹長烈。司諫兪彦備。獻納柳孟養落點。
정조 10년
以執義尹長烈。獻納柳孟養。再牌不進罷職傳旨。傳于趙衍德曰。只推。
정조 10년
以司諫金履鏞牌不進罷職傳旨。傳于趙衍德曰。只推。
정조 10년
以執義尹長烈。獻納柳孟養牌不進罷職傳旨。傳于趙衍德曰。只推。
정조 10년
以全羅兵虞候啓本。異國船漂到事。傳于具明謙曰。無論從水路。從旱路。依其願。從速還送。供饋禁雜人等節。各別嚴飭事。令廟堂卽爲行會。
정조 10년
具明謙啓曰。文一所今方出傍詣闕。而試官洪秀輔李東馨。時無職名。令該曹口傳付軍職。何如。傳曰。允。
정조 10년
兵曹口傳政事。副司直單洪秀輔李東馨。
정조 10년
趙衍德啓曰。文二所今方出榜詣闕。而試官閔鍾顯鄭萬始趙濟魯權儐。時無職名。令該曹口傳付軍職。何如。傳曰。允。
정조 10년
兵曹口傳政事。副司直單閔鍾顯。副司果單鄭萬始趙濟魯權儐。
정조 10년
洪仁浩。以吏曹言啓曰。今此風雲雷雨祭亞獻官前參議洪秉纘。時無職名。令該曹口傳付軍職。何如。傳曰。允。
정조 10년
兵曹口傳政事。副司直單洪秉纘。
정조 10년
洪仁浩。以禮曹言啓曰。今此丙午式年監試覆試試官。今方磨鍊。而堂下無故可擬之人乏少。依近例。以堂上。通融備擬以入。而其中時無職名人。令該曹口傳付軍職。何如。傳曰。知道。
정조 10년
洪仁浩。以兵曹言啓曰。依下敎。吏曹政色執吏書吏李仁紀。決棍七度之意。敢啓。傳曰。知道。
정조 10년
洪仁浩。以兵曹言啓曰。依下敎。吏曹政色習執吏書吏吳光宅。決棍三度之意。敢啓。傳曰。知道。
정조 10년
洪仁浩。以兵曹言啓曰。依下敎。吏曹書吏李枝絢。決棍三度之意。敢啓。傳曰。知道。
정조 10년
洪仁浩。以兵曹言啓曰。依下敎。吏曹書吏吳翼瑞。決棍三度之意。敢啓。傳曰。知道。
정조 10년
洪仁浩。以備邊司言啓曰。本司回啓。今方擧行。而有司堂上行司直金華鎭。行副司直鄭民始。連日懸病。不爲進參。竝卽牌招。以爲擧行之地何如。傳曰。允。
정조 10년
以備局堂上金華鎭鄭民始牌不進推考傳旨。傳于具明謙曰。其中時帶禁堂人。明當開坐。勢難未參。有司堂上金華鎭。更卽牌招擧行。
정조 10년
趙衍德。以承文院都提調意啓曰。院寫字官別副司果李廷彬有頉。而其祿窠。旣是啓下節目額內。則移付祿試才窠。以爲勸獎之地爲白乎旀。前御洪聖濬張志仁李彦敬李道璜崔門遠鄭完喆金命純朴東鐩金致宇劉運行金仁逵朴希敏崔奎鳳。有頉代。肄習李東秀金元鐸安擎臣金繼祖朴萬裕鄭履禧朴鳳說崔𡷗趙次成劉道基方大哲金尙完朴春根。陞補付軍職。冠帶常仕。童蒙洪聖老崔亮遠皮宗宅朴潤德尹令孫李甲麟愼奎洪慶孫洪鐘。筆才頗有成就之望。屬于本院肄習。使之鍊業。何如。傳曰。允。別副司果。果是何許名色。而啓下節目額內云云。又指何時節目乎。移付云云。亦甚未暢。令公事提調。更爲指一草記。可也。
정조 10년
趙衍德。以承文院都提調公事提調意啓曰。本院寫字官別副司果移付草記批旨。有別副司果。果是何許名色。而啓下節目額內云云。又指何時節目乎。移付云云。亦甚未暢。令公事提調。更爲指一草記可也之命矣。別副司果。卽永付司果。當初永付。旣因特敎。故以別副司果稱之。而此非別設祿窠。卽是四十人元額內除出之窠。先朝壬申年啓下節目。故以啓下節目仰達。至於移付事。前日除出之窠。今則移充於元額之數。事異循例。故有所措辭草記。而語未別白。致勤俯詢。不勝惶恐之意。敢啓。傳曰。知道。何時下敎。今始草記可乎。且有只令公事堂上論理草記之命。則又如是其稽忽。大抵此文衡。外似重厚。臨事較計。十倍甚於工謀者流。此習爲重臣切恥之後。無敢更售此等之習。自陷重罪事。卿其嚴加申飭。可也。
정조 10년
洪仁浩。以義禁府言啓曰。明日推鞫時。本府都事。當爲備員。李命暹遷轉之代。令該曹口傳差出。監試覆試一二所禁亂都事。無以推移。假都事二員。亦令該曹。各別擇差。以爲分排之地。何如。傳曰。允。
정조 10년
吏曹判書金魯鎭。參判趙時偉聯名疏曰。伏以。臣等生疎鈍滯。觸事昏憒。上不能對揚聖意。下不能俯叶物情。雖荷曲庇。每俟大何。而今日政。鐵原府使之差擬也。尤有所做錯者。權之前後居官而善治。再叨防禦而未赴。不但人皆稱屈。果亦臣所入思者。而前以肅川。遞歸屬耳。或慮解由之未及成出。數三改望。亦不敢輕擬矣。及夫望筒屢下。見擬乏人。則不得已擬入。而追聞由簿未勘。公格有拘云。臣等昏錯之失。於是乎益著矣。侏儒之短。卽此可見。則其何敢晏然仍冒。不思所以自處乎。玆敢相率陳籲。仰請譴何。伏乞聖慈。亟削臣等之職。以警具僚。新除該府使。亦命遞改。以存格式。不勝幸甚。答曰。省疏具悉。卿等勿辭行公。
정조 10년
都摠管洪良浩疏曰。伏以。臣卽伏見監試覆試試望。臣名亦在其中。庚牌儼臨。掌試體嚴。往役義重。卽當竭蹶趨承。而第臣之老母。年今望八。宿病自來沈綿。當此換節之時。重添輪感。諸症越加。寒熱交攻。痰火迭升。飮啖至於全却。氣息益覺澟綴。臣方左右扶將。日夜煎迫。今若一入試圍。聲息隔絶。以此情理。實無離捨進身之勢。玆敢疾聲仰籲於孝理之下。伏乞聖慈。俯垂矜諒。亟賜變通。以伸情私。仍治臣瀆撓之罪。以肅朝綱。不勝幸甚。答曰。省疏具悉。卿其勿辭。救護母病。
정조 10년
丙午二月初九日卯時。上御重熙堂。右承旨入侍時。右承旨李亨元。假注書金祖淳。記事官金鳳顯李崑秀。以次進伏訖。上曰。同副承旨入侍。趙衍德追入進伏。上曰。傳香已爲之乎。今番則各別致誠。諸執事及獻官。竝令齋沐。左承旨右承旨。分詣受香所。漢江則夜間。當遣史官矣。命退。承史皆退出。
정조 10년
丙午二月初九日申時。上御重熙堂。同副承旨入侍時。同副承旨趙衍德。記事官尹行任金鳳顯李崑秀。以次進伏訖。上曰。新除授承旨。待下批牌招察任。出榻敎命退。承史以次退出。
정조 10년
丙午二月初九日初更四點。上御誠正閣。左承旨入侍時。行左承旨具明謙。假注書金祖淳。記注官承膺祚金健修。以次進伏訖。上曰。諸執事皆已淸齋。祭物亦盡精潔否。明謙曰。然矣。上曰。雨餘雪瀜。登陟之際。似難騎馬矣。明謙曰。南山則平坦。而北嶽則峻急。濘泥淖陷故。或有步登處矣。上曰。李漢五之爲全羅兵使。卿知之乎。明謙曰。臣聞知而榮壯無比矣。命退。承史退出。
정조 10년
行都承旨李亨逵牌不進。左承旨未差。右承旨徐鼎修坐直。左副承旨洪仁浩推鞫進去。右副承旨未差。同副承旨趙衍德坐直。注書尹行任內閣直金孝建仕直。假注書。事變假注書朴孝成推鞫進去。
정조 10년
趙衍德啓曰。掌令白師謹。正言金孝眞。旣在闕中。不爲傳啓。直爲出去。事甚未安。推考警責。何如。傳曰。允。
정조 10년
傳于趙衍德曰。同副承旨入侍。
정조 10년
趙衍德啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
趙衍德啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
承旨前望單子入之。李亨逵。徐鼎修落點。
정조 10년
趙衍德啓曰。新除授右承旨徐鼎修。方在罷散中。何以爲之。敢稟。傳曰。敍用。
정조 10년
兵曹口傳政事。副司直金鍾秀。副司果成種仁趙弘鎭竝單付。
정조 10년
兵曹口傳政事。副司正單李儒修。
정조 10년
趙衍德。以宣惠廳言啓曰。司僕寺僉正趙長鎭。本廳郞廳差下矣。本廳事務繁劇。勢難兼察。兩任所帶本職許遞。口傳付軍職。使之專意本廳之任。何如。傳曰。允。
정조 10년
兵曹口傳政事。副司果單趙長鎭。
정조 10년
趙衍德。以弘文館言啓曰。本館上番闕直。事甚未安。副校理李敬五。卽爲牌招入直。何如。傳曰。允。
정조 10년
趙衍德。以兵曹言啓曰。卽接東所衛將牒報。則宣仁門北邊月廊墻垣一間許頹圮云。令紫門監。爲先堅實圍排。弘化門入直訓局砲手八名除出。限修築間。嚴加守直之意。分付。何如。傳曰。允。
정조 10년
趙衍德。以訓鍊都監言啓曰。因兵曹草記宣仁門北邊月廊墻垣一間許頹圮處。把守軍。以弘化門入直砲手八名除出。將校率領。限修築間。嚴加守直之意。敢啓。傳曰。知道。
정조 10년
趙衍德。以兵曹言啓曰。五衛將鄭道弘。身病猝重。無望供職。呈狀乞遞。宿衛輪番之任。不宜久曠。改差何如。傳曰。允。
정조 10년
徐鼎修。以兵曹言啓曰。同知中樞府事李聖師。僉知中樞府事鄭萬遂。俱以老病之人。勢難供職。呈狀乞遞。西樞雖是閑局。不可一向虛帶。竝改差何如。傳曰。允。
정조 10년
徐鼎修。以都摠府言啓曰。卽者東所書員來告內。三更五點量。忠壯衛直所月廊空間墻壁頹圮是如爲白去乙。使郞廳摘奸是白乎則。目今壞破。幾至半間是乎等以。爲先使入直忠壯將。率其守番軍把守之意。敢啓。傳曰。知道。
정조 10년
趙衍德。以義禁府鞫廳大臣意啓曰。問事郞廳趙弘鎭成種仁。時無職名。令該曹口傳付軍職。何如。傳曰。允。